CELEX: 62008TN0207
Language: lv
Date: 2008-06-09 00:00:00
Title: Lieta T-207/08: Prasība, kas celta 2008. gada 9. jūnijā — Habanos /ITSB — Tabacos de Centroamérica ( KIOWA )

15.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 209/56
            
         Prasība, kas celta 2008. gada 9. jūnijā — Habanos/ITSB — Tabacos de Centroamérica (“KIOWA”)
   (Lieta T-207/08)
   (2008/C 209/101)
   Valoda, kādā sagatavots prasības pieteikums — spāņu
   Lietas dalībnieki
   
      Prasītāja: Corporación Habanos, SA, Havanna (Kuba) (pārstāvji — V. Gil Vega, abogado un A. Ruiz López, abogada)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Tabacos de Centroamérica, SL, Pozuelo de Alarcón (Spānija)
   Prasītāja prasījumi:
   
               —
            
            
               atcelt Iekšējā tirgus saskaņošanas biroja (ITSB) Apelāciju otrās padomes 2008. gada 31. marta lēmumu un atzīt, ka faktiski pastāv kombinētās preču zīmes “KIOWA” līdzība ar agrākajām kombinētajām preču zīmēm “COHIBA”, kas aptver identiskas preces, kā arī pastāv minēto preču zīmju sajaukšanas iespēja, tāpat atzīt arī, ka pastāv [reģistrācijas pieteikuma] iesniedzēja mēģinājums netaisnīgi gūt labumu no minēto agrāko preču zīmju “COHIBA” atšķirtspējas vai reputācijas, un līdz ar to, noraidīt Kopienas (kombinētās) preču zīmes “KIOWA” reģistrācijas pieteikumu Nr. 3.963.931, vai pakārtoti — atcelt iepriekš minēto ITSB lēmumu un uzdot ITSB Apelāciju padomei no jauna izskatīt lietu, pārbaudot un izvērtējot apgalvojumus un pierādījumus attiecībā uz Regulas Nr. 40/94 8. panta 5. punktu un
            
         
               —
            
            
               piespriest ITSB atlīdzināt tiesāšanās izdevumus visās instancēs, tostarp atlīdzību prasītājas pārstāvjiem.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: Tabacos de Centroamérica, S.L.
   
   
      Attiecīgā Kopienas preču zīme: grafiska preču zīme “KIOWA” attiecībā uz precēm, kas ietilpst 34. klasē (reģistrācijas pieteikums Nr. 3.963.931)
   
      Iebildumu procesā pretstatītās preču zīmes vai apzīmējuma īpašnieks: Corporación Habanos, S.A., kas komercdarbībā darbojas kā Habanos, S.A.
   
      Pretstatītā preču zīme vai apzīmējums: grafiska preču zīme “COHIBA” (Kopienas preču zīme Nr. 3.323.292), vārdiska preču zīme “COHIBA” (Spānijas preču zīme Nr. 1.271.173) un grafiska preču zīme “COHIBA” (Spānijas preču zīme Nr. 2.052.344) attiecībā uz precēm, kas ietilpst 34. klasē
   
      Iebildumu nodaļas lēmums: noraidīt iebildumus
   
      Apelāciju padomes lēmums: noraidīt apelācijas sūdzību
   
      Izvirzītie pamati: konfliktējošo preču zīmju augstas pakāpes līdzība, kas rada sajaukšanas iespēju.